Circuit Gilles Villeneuve

Circuit Gilles Villeneuve (, aiemmin Circuit Île Notre-Dame) on moottorirata Île Notre-Dame -saaressa Montrealissa Kanadassa. == Historia == Radan on suunnitellut Roger Peart. Sitä alettiin rakentaa vuonna 1977. Rata rakennettiin alun perin kilpailuradaksi, mutta sittemmin se on ollut myös yleisessä käytössä kilpailujen välisenä aikana. Radan alkuperäinen nimi oli Circuit Île Notre-Dame, mutta se vaihdettiin nykyiseksi vuonna 1982 kunnianosoituksena samana vuonna kuolleelle kanadalaiselle Gilles Villeneuvelle. Radan tunnetuimpia osia ovat Mestareiden muuri ja Kasinon suora (), joissa on nähty monia vaarallisia kolareita. Radalla ajetaan Formula 1 -sarjan Kanadan GP:tä ja radalla ajettiin Champ Car -sarjan Grand Prix of Montreal -kilpailua. Ensimmäinen Formula 1 -sarjan Kanadan GP ajettiin radalla vuonna 1978. Italialainen Riccardo Paletti kuoli radalla kaudella 1982. Hän törmäsi lähdössä paikalleen jääneeseen Didier Pironin Ferrariin. Paletti menetti tajuntansa, ja auto syttyi pian tuleen. Radan ongelmana on ollut jo monen vuoden ajan asfaltin murentuminen, ja se onkin moneen kertaan uusittu. Kauden 2008 kilpailun aika-ajoissa rata oli niin huonossa kunnossa, että monet kuljettajat pelkäsivät sen olevan turvallisuusriski, ja ettei kukaan pääse maaliin. Kauden 2011 kilpailu oli koko Formula 1 -historian pisin kilpailu ajallisesti (4:04.39,537), se oli myös keskinopeudeltaan hitain (74,844 km/h) ja siinä oli myös eniten turva-autojaksoja (6). == Mestareiden muuri == Yksi radan kuuluisimmista kohdista on Mestareiden muuri (), joka on radan viimeisen šikaanin vasemmalle kääntyvän tiukan mutkan ulkokaarteessa oleva betonimuuri. Muuri sai nimensä kauden 1999 Kanadan osakilpailun jälkeen, kun F1-maailmanmestarit Damon Hill, Michael Schumacher ja Jacques Villeneuve törmäsivät muuriin ja keskeyttivät. == Radan muutokset == Rata pysyi muuttumattona vuodet 1978–1986. Vuonna 1987 radalla tehtiin suuria muutostöitä, muun muassa varikko siirrettiin radan toiseen päähän ja muutamien mutkien profiilia muutettiin. Kaudella 1994 nopeaa Casino-mutkaa pidettiin liian vaarallisena, joten radalle asennettiin väliaikainen renkaista tehty šikaani, aivan kuin Espanjan GP:ssä aiemmin samalla kaudella. Rengasšikaani pysyi paikallaan myös seuraavalla kaudella, kunnes kaudeksi 1996 rata sai lähes nykyisen muotonsa – Casinon šikaani poistettiin ja radan viimeinen šikaani muuttui huomattavasti entistä hitaammaksi. Uusimmat, vuonna 2002 tapahtuneet muutokset ovat varikon ulostulon siirtäminen kauemmas lähtöviivasta sekä L’Epingle-neulansilmämutkan siirtäminen kauemmas katsomoista mutkan turva-alueen kasvattamiseksi. == Voittajat == === Formula 1 === Kausi Kuljettaja Valmistaja Raportti Gilles Villeneuve Ferrari Raportti Alan Jones Williams-Ford Raportti Alan Jones Williams-Ford Raportti Jacques Laffite Ligier-Matra Raportti Nelson Piquet Brabham-BMW Raportti René Arnoux Ferrari Raportti Nelson Piquet Brabham-BMW Raportti Michele Alboreto Ferrari Raportti Nigel Mansell Williams-Honda Raportti 1987 Ei järjestetty. Ei järjestetty. Ei järjestetty. Ei järjestetty. Ayrton Senna McLaren-Honda Raportti Thierry Boutsen Williams-Renault Raportti Ayrton Senna McLaren-Honda Raportti Nelson Piquet Benetton-Ford Raportti Gerhard Berger McLaren-Honda Raportti Alain Prost Williams-Renault Raportti Michael Schumacher Benetton- Ford Raportti Jean Alesi Ferrari Raportti Damon Hill Williams-Renault Raportti Michael Schumacher Ferrari Raportti Michael Schumacher Ferrari Raportti Mika Häkkinen McLaren-Mercedes Raportti Michael Schumacher Ferrari Raportti Ralf Schumacher Williams-BMW Raportti Michael Schumacher Ferrari Raportti Michael Schumacher Ferrari Raportti Michael Schumacher Ferrari Raportti Kimi Räikkönen McLaren-Mercedes Raportti Fernando Alonso Renault Raportti Lewis Hamilton McLaren-Mercedes Raportti Robert Kubica BMW Sauber Raportti 2009 Ei järjestetty. Ei järjestetty. Ei järjestetty. Ei järjestetty. Lewis Hamilton McLaren-Mercedes Raportti Jenson Button McLaren-Mercedes Raportti Lewis Hamilton McLaren-Mercedes Raportti Sebastian Vettel Red Bull-Renault Raportti Daniel Ricciardo Red Bull Racing-Renault Raportti Lewis Hamilton Mercedes Raportti Lewis Hamilton Mercedes Raportti Lewis Hamilton Mercedes Raportti Sebastian Vettel Ferrari Raportti Lewis Hamilton Mercedes Raportti 2020 – 2021 Peruttiin koronaviruspandemian vuoksi. Peruttiin koronaviruspandemian vuoksi. Peruttiin koronaviruspandemian vuoksi. Peruttiin koronaviruspandemian vuoksi. Max Verstappen Red Bull Racing-RBPT Raportti Max Verstappen Red Bull Racing-Honda RBPT Raportti Max Verstappen Red Bull Racing-Honda RBPT Raportti == Lähteet == *Circuit Gilles-Villeneuve Formula1.com *Rataesittely: Montréal MTV.fi. Viitattu 23.6.2015. *Circuit Map – Circuit Gilles Villeneuve circuitgillesvilleneuve.ca Viitattu 23.6.2015 === Viitteet === == Aiheesta muualla == Luokka:Kanadan moottoriradat Luokka:Formula 1 -radat Luokka:Champ Car -radat Luokka:NASCAR-radat * Luokka:Montrealin rakennukset ja rakennelmat Luokka:Montrealin urheilu